### Resume

Byrådet fastsætter procentsatsen for kirkeskat og dermed størrelsen af kirkeskat. Budgetudvalget ved [adresse] Provsti bestemmer kirkernes udgiftsbehov. På baggrund af det skønnede udgiftsbehov anbefaler Budgetudvalget ved [adresse], at kirkeskatteprocenten for 2023 fastholdes på 0,89 %.

### Sagsfremstilling

Vejle Kommune opkræver kirkeskat på vegne af [adresse].

[adresse] Provsti er underlagt [adresse] valg af statsgaranti eller selvbudgettering. Valget mellem statsgaranti eller selvbudgettering træffes endeligt i forbindelse med 2. behandling af budgettet.

[adresse] Provsti har budgetteret med indtægter fra kirkeskat på baggrund af statsgarantien.

Ved valg af statsgaranti vil udskrivningsgrundlaget for kirkeskatten i 2023 udgøre 18.012,4 mio. kr., hvilket med en kirkeskat på 0,89 % resulterer i et provenu på 160,3 mio. kr.

Indtægten fra kirkeskatten skal dels finansiere de kirkelige kasser m.m., og samtidig skal Vejle Kommune i 2023 opkræve landskirkeskat på 27,4 mio. kr., der tilfalder Kirkeministeriet.

Mellemværende mellem Vejle Kommune og [adresse]Grene Provsti:

[adresse] Provsti havde ultimo 2021 en gæld til Vejle Kommune på 2.414.100 kr. I 2022 falder mellemværendet med 2,5 mio. kr. Dette skyldes, at [adresse] i 2020 blev efterreguleret med 4,9 mio. kr. vedrørende selvbudgettering i 2018. Byrådet imødekom i forbindelse med fastsættelse af kirkeskatten for 2021 en anmodning om en afdragsordning over to år. I løbet af 2022 afdrages den sidste del af mellemregningen.

Mellemværende mellem Vejle Kommune og Provstiudvalget fremgår nedenfor:

|  |  |  |
| --- | --- | --- |
| Beløb i kr. | Statsgaranti | Selvbudgettering |
| Mellemværende ultimo 2021 | -2.414.100 | -2.410.100 |
| Budget 2022 | 2.500.047 | 2.500.047 |
| Budget 2023 | 636 | 3.306.902 |
| Forventet mellemværende ultimo 2023 | 86.583 | 3.392.849 |

Figur 1: Nøgletal

### Historik

Kommunaldirektøren indstiller, 26. september 2022, pkt. 183:

at kirkeskatten fastholdes på 0,89% i 2023.

Beslutning fra Økonomiudvalget, 26. september 2022, pkt. 183:

Anbefales.

### Beslutning

Godkendt.

Fraværende: Andreas Bertelsen, i stedet mødte Ken Madsen El-Ahmad.

Fraværende: Danny Dam, i stedet mødte Sam Poulsen.

Fraværende: Frode Karlsen.